সম্প্রতি প্রকাশিত সমীক্ষায় জানা গিয়েছে, ভারতে প্রতি বছর মোট এক কোটি বিয়াল্লিশ লক্ষ মানুষ বাধ্যতামূলক শ্রম ও পাচারের শিকার হচ্ছেন। সারা দুনিয়ায় বছরে মোট ৩.৫৮ কোটি মানুষ আধুনিক দাসত্বের কবলে পড়েন। এর মধ্যে ২.৩৫ কোটি মানুষ, অর্থাৎ ৬৮.৮% নাগরিকই এশীয়। গত সোমবার প্রকাশিত সমীক্ষার ফলে বলা হয়েছে, বিশ্বের মোট দাস সংখ্যার ৪৫ শতাংশই আসে শুধু ভারত ও পাকিস্তান থেকে। বলা হয়েছে, 'ভারত ও পাকিস্তানে অনেক ক্ষেত্রে কোনো নাগরিক, এমনকি তার গোটা পরিবারই চুক্তিশ্রমের আঁওতায় নথিভুক্ত হয়ে নির্মাণ, কৃষি, ইটভাটা, বস্ত্রশিল্প ক্ষেত্রে বছরের পর বছর ধরে বন্দি রয়েছে।'